পাকিস্তান গড়ার ন্যায় দেশটির ভাঙ্গার বিষয়টি বাঙালী মুসলমানদের জন্য ছিল একটি গুরুত্বপূর্ণ বিষয়।কারণ বিশ্বের সর্ববৃহৎ এ মুসলিম দেশটির প্রতিষ্ঠায় তাদের অবদানটাই ছিল সবচেয়ে বেশী। সেটি যেমন ১৯০৬ সালে মুসলিম লীগের ঢাকায় প্রতিষ্ঠায়, তেমনি ১৯৪০ সালে লাহোরে পাকিস্তান প্রস্তাব পাশে এবং ১৯৪৬ সালের ১৬ই আগস্ট কলকাতায় পাকিস্তানের পক্ষে জিন্নাহ ঘোষিত ডাইরেক্ট এ্যাকশন দিবসে অসংখ্য মানুষের কোরবানীতে। তখন কলকাতায় ছিল সহরোয়র্দির নেতৃত্বে মুসলিম লীগের সরকার। সমগ্র ভারতে তখন বাংলাই ছিল সবচেয়ে গুরুত্বপূর্ণ প্রদেশ। কলকাতা ছিল সমগ্র ভারতে সর্ববৃহৎ নগর। ছিল বুদ্ধিবৃত্তির মূল কেন্দ্র। ভারতীয় রাজনীতির ভবিষ্যৎ নির্ধারীত হতে এ নগর থেকে। সে শহরে বসে অবিভক্ত বাংলা শাসন করতো মুসলিম লীগ। ১৯৩৫ সালে ভারত শাসনের আইনে যখন প্রদেশ গুলোকে শায়ত্বশাসন দেয়া হয়, তারপর থেকে হিন্দুরা কখনোই বাংলা শাসন করতে পারিনি। কলকাতা শহরে হিন্দুরা ছিল শতকরা প্রায় ৭০ ভাগ। ১৯৪৬ সালের ১৬ই আগস্ট কলকাতার গড়ের মাঠে ছিল ডাইরেক্ট এ্যাকশন দিবস উপলক্ষে মুসলিম লীগের জনসভা। কলকাতার রাজপথে মুসলমানদের মুখে সেদিন গর্জে উঠেছিল “লড়কে লেঙ্গে পাকিস্তান” তথা লড়াই করে নেব পাকিস্তানের স্লোগান। কলকাতার বাবুদের সে ধ্বনি পছন্দ হয়নি। জনসভা শেষে নিরস্ত্র মুসলমানরা যখন ঘরে ফিরছিল তখন সশস্ত্র হিন্দু গুন্ডারা নেকড়ের মত তাদের উপর ঝাঁপিয়ে পড়ে। সে মুসলিম বিরোধী গণহত্যা তিন দিন তিন রাত ব্যাপী চলতে থাকে। মুসলিম লীগ সরকারের হাতে সে দাঙ্গা থামানোর মত পুলিশ ছিল না। প্রায় ৪ থেকে ৫ হাজার মুসলমানের নৃশংস হত্যার মধ্য দিয়ে কংগ্রেস ও হিন্দুমহাসভার সন্ত্রাসীরা সেদিন মনের ঝাল মিটিয়েছিল। হত্যায় নেমেছিল কলকাতার মুসলিম বস্তিগুলোতেও। সে দাঙ্গার নিজ চোখে-দেখা ভয়াবহ অবস্থার বর্ণনা দিয়েছেন অক্সফোর্ড বিশ্ববিদ্যালয়ের সাবেক বাঙালী প্রফেসর ড. তপন রায় চৌধুরী তার লেখা “বাঙাল নামা” বইতে।